paragraph_text: "All I Want for Christmas Is You" božićna je pjesma američke pjevačice Mariah Carey. Napisala ju je s Walterom Afanasieffom za svoj četvrti studijski i prvi blagdanski album Merry Christmas (iz 1994.). Columbia Records objavila ju je 29. listopada 1994. kao glavni singl s tog albuma. Riječ je o ljubavnoj pjesmi živahna tempa u čiju instrumentaciju karakteriziraju zvončići, prateći vokali i sintesajzeri.